Han satte personlig rekord på 100 meter med 10,28 da han vant Florida State University Relays i mars 2011. I juni deltok han ved USA-mesterskapet for juniorer i Eugene, der han vant 100 meter med tiden 10,05 med 2,2 m/s medvind. Dette var den nest raskeste 100 meteren i Florida high schools historie, kun Jeff Demps har løpt raskere, i 2008. Han ble tatt ut til å delta i det panamerikanske juniormesterskapet i Miramar i Florida, der han vant 100 meter individuelt, foran Keenan Brock og Aaron Brown, og han deltok også på USAs lag som vant 4 x 100 meter stafett.